**Ченемдик укуктук актынын долбоорун иштеп чыгуу жөнүндө КАБАРЛАМА**

**(“Аттракциондорду коопсуз эксплуатациялоо эрежелери”)**

Ушуну менен Кыргыз Республикасынын Жаратылыш ресурстары, экология жана техникалык көзөмөл министрлиги (мындан ары – Министрлик) Министрликтин “Аттракциондорду коопсуз эксплуатациялоо эрежелерин бекитүү жөнүндө” буйругунун долбоору боюнча укуктук жөнгө салууну талкуулоонун башталышы жана кызыкдар адамдардан сунуштарды чогултуу жөнүндө кабарлайт.

1. Сунушталган жөнгө салууну чечүүгө багытталган көйгөйлөрдүн сыпаттамасы (мүмкүн болсо тиешелүү сандык жана сапаттык көрсөткүчтөрдү келтирүү):

Министрликтин “Аттракциондорду коопсуз эксплуатациялоо эрежелерин бекитүү жөнүндө” (мындан ары-Эреже) буйругун иштеп чыгуу жана Евразия экономикалык комиссиясынын Кеңешинин 2016-жылдын 18-октябрындагы №114 чечими менен кабыл алынган Евразиялык экономикалык биримдигинин “Аттракциондордун коопсуздугу жөнүндө (ЕАЭБ ТР 038/2016) Техникалык регламентине, “Кыргыз Республикасынын ченемдик укуктук актылары жөнүндө” Кыргыз Республикасынын мыйзамына жана башка ченемдик укуктук актыларга ылайык демилгеленген жөнгө салуучу таасирди талдоону жүргүзүү.

Эрежелердин долбоорун иштеп чыгуу үчүн негиз болуп аттракциондорду долбоорлоодо, даярдоодо, монтаждоодо (чогултууда, орнотууда), жөнгө салууда, кабыл алууда, эксплуатациялоого киргизүүдө, эксплуатациялоодо, тейлөөдө, оңдоодо, модификациялоодо (реконструкциялоодо), модернизациялоодо, техникалык диагностикалоодо, техникалык күбөлөндүрүүдө, сыноодо, эксплуатациядан чыгарууда коопсуздукту камсыз кылуу боюнча талаптарды белгилеген ченемдердин жана эрежелердин азыркы учурда жоктугу саналат жана алардын уюштуруу-укуктук формаларына жана менчигинин түрүнө карабастан коопсуздук талаптарын субъекттер тарабынан аткаруу үчүн милдеттүү болуп саналат. Бул эрежелерди иштеп чыгуу зарылдыгы мурдагы СССРдин ченемдик укуктук актыларын “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамына ылайык колдонуу 2010-жылдын 31-декабрынан тартып күчүн жоготкондугунун себеби боюнча дагы актуалдуу.

2. Сунушталган жөнгө салуунун максатын (мүмкүн болсо тиешелүү сандык жана сапаттык көрсөткүчтөрдү келтирүү) жана көйгөйлөрдү чечүү ыкмасын сыпаттоо:

Эрежелердин максаты аттракциондорду эксплуатациялоо процессинде жарандардын өмүрүн жана ден соолугун, жеке жана юридикалык жактардын мүлкүн, мамлекеттик жана муниципалдык мүлктү коргоо болуп саналат. Бул Эрежелер аттракциондордун жабдууларын пайдаланууда объекттердеги авариялардын, инциденттердин, жаракат алуулардын алдын алууга багытталган.

3. Сунушталган жөнгө салуунун күтүлүүчү пайдаларын жана артыкчылыктарын баалоо (мүмкүн болсо, тиешелүү сандык жана сапаттык көрсөткүчтөрдү келтирүү):

Кыргыз Республикасында оюн-зоок тармагын өнүктүрүү аттракциондорду куруунун жана эксплуатациялоонун көбөйүшүнө алып келет, ошону менен кооптуу жабдууларды - аттракциондорду пайдалануу жаатында түздөн-түз иш жүргүзгөн субъекттердин саны көбөйөт.

Аттракциондордун жашоо циклинин бардык этаптары (долбоорлоо, куруу, монтаждоо, сыноо, эксплуатациялоо, консервациялоо, утилдештирүү/жоюу) катуу регламенттелген мүнөзгө ээ болууга тийиш. Ар бир этап боюнча иштерди кесипкөй адистер эң так, кылдат жана талаптагыдай түрдө, аткарылган иштердин коопсуздугуна өзгөчө көңүл буруу менен жасалышы керек.

Ишкердик чөйрөсүндөгү карама-каршылыктарды чечүү ишкердикти жөнгө салуунун максаттуу саясатын иштеп чыгууда жана жүзөгө ашырууда көрүнүп турган мамлекеттин активдүү ролун болжолдойт. Бөөдө кырсыктардын жана авариялык кырдаалдардын кесепеттерин жоюуга кеткен чыгымдар белгиленген талаптарга ылайык аттракциондорду долбоорлоодо, курууда, эксплуатациялоодо, кеңейтүүдө, реконструкциялоодо, техникалык кайра жабдууда, консервациялоодо жана жоюуда коопсуздукту өз убагында камсыздоо боюнча иш-чараларга кеткен чыгымдардан ченемсиз жогору болушу мүмкүн. Ошондуктан, аварияларды жана бөөдө кырсыктарды болтурбоо үчүн коопсуздук Эрежелеринин талаптарын так сактоо жеке жана юридикалык жактар үчүн коопсуз, демек, чыгашасыз иштөө үчүн стимул болуп калат.

Мамлекет республиканын аймагында авариялардын, бөөдө кырсыктардын жана жаракат алуулардын алдын алууга жана болтурбоого кызыкдар болууга тийиш. Эрежелерде каралган продукцияларга жана технологиялык процесстерге карата коопсуздук талаптарынын мыйзамдык жактан бекемделиши коомдук коопсуздукка оң таасирин тийгизет. Ишкердик чөйрөсүндөгү коопсуздукту жөнгө салуу бирдиктүү мамлекеттик саясатты жүргүзүү, экономикалык, саясий, укуктук, уюштуруучулук мүнөздөгү чаралардын системасы менен жетишилет.

4. Мүмкүн болуучу жагымсыз кесепеттерге баа берүү (мүмкүн болсо тиешелүү сандык жана сапаттык көрсөткүчтөрдү келтирүү):

Эрежелер жок болгон учурда потенциалдуу кооптуу жабдууларды пайдалануучу аттракциондорду долбоорлоону, курууну, эксплуатациялоону, реконструкциялоону, модернизациялоону коопсуздук эрежелерин билбеген адамдар жүргүзөт.

Тиешелүү талаптарды жана коопсуздук эрежелеринин ченемдерин сактабастан аттракциондордун жабдууларын эскплуатациялоо процессинде адамдар жаракат алган, ал тургай алардын өлүмүнө алып келген авариялар жана кырсыктар болушу мүмкүн, анын кесепетинен зыян абдан олуттуу сумманы түзөт. Аттракциондордун коопсуздугу боюнча ченемдик укуктук актылар жок болгон учурда ишкерлер жаракат алуунун алдын алуу үчүн зарыл болгон коопсуздук чараларын көрүшпөйт, бөөдө кырсыктардын, анын ичинде өлүмгө алып келүүчү кырсыктардын саны көбөйөт, мында ишкерлердин өзүнө жана мамлекеттин жалпы экономикасына материалдык жана моралдык зыян келтирүү менен болгон ар кандай инциденттер жана авариялар олуттуу чыгымдарды алып келет.

Иштелип жаткан Эрежелердин долбооруна альтернатива жок, анткени аттракциондорду эксплуатациялоо коопсуздугунун негиздерин мыйзамдык бекемдөө гана жарандардын өмүрүн жана ден соолугун коргоону камсыздай алат.

5. Сунушталган жөнгө салуунун адресаттарынын - ишкердик субъекттеринин санына мүнөздөмө жана баа берүү:

Экологиялык жана техникалык көзөмөл кызматында учурда 120 аттракцион катталган.

6. Сунушталган жөнгө салуунун аны киргизүү менен байланышкан кошумча чыгымдарын жана потенциалдуу адресаттарынын пайдасын болжолдуу баалоо:

Белгилей кетүүчү нерсе, бул учурда ишкерлердин акчалай пайдасын аныктоо бир топ татаал. Бирок, аттракциондорду эксплуатациялоо чөйрөсүндө экономикалык чөйрөдө коопсуздукту орнотуу мамлекеттин жогорку максаттарына жооп берет жана унчукпай коюу боюнча пайдалуу. Ишкерлердин артыкчылыктары жана пайдалары:

- өз ишин нөлдүк жаракат алуу менен жүргүзгөн, аттракциондордун техникалык түзүлүштөрүн коопсуз пайдаланууну камсыз кылган ишкердин кадыр-баркын жогорулатуу, ишкер көрсөткөн кызматтардын сапатынын жогорку рейтинги;

- Кыргыз Республикасынын мыйзамдарын талаптагыдай аткарган ишкерлерге текшерүүнүн санын кыскартуу;

- аттракциондорду эксплуатациялоодо иштеген жана өндүрүштө заманбап коопсуз технологияларды киргизген персоналдын ишине жагымдуу жана коопсуз шарттарды түзүү;

- авриялардын жана травматизмдин натыйжасында төлөнгөн финансылык каражаттарды үнөмдөө.

7. Сунушталган жөнгө салууну киргизүү менен байланышкан республикалык/жергиликтүү бюджеттин чыгымдарын жана пайдасын болжолдуу баалоо:

Кыргыз Республикасы Евразия экономикалык биримдигинин мүчөсү болуп саналат жана анын чечимдерин аткарууга милдеттүү. Евразия экономикалык биримдигинин “Аттракциондордун коопсуздугу жөнүндө” техникалык регламенти (ЕАЭБ ТР 038/2016) Евразия экономикалык комиссиясынын Кеңешинин 2016-жылдын 18-октябрындагы №114 чечими менен кабыл алынган жана республиканын аймагында күчүнө кирген.

Аттракциондор боюнча сунушталган жөнгө салууну киргизүүдөн баш тартуу, керектүү шилтеме ченемдерин аткарбоо өлкөнүн эл аралык аброюн олуттуу начарлатат. Мындан тышкары, авариялык абалдардын кесепеттерин жоюу үчүн мамлекетке жүз миңдеген, ал тургай бир нече миллион сомго чейин кошумча чыгымдар түшөт. Эл аралык өнөктөштүк милдеттенмелерди аткаруудан тышкары мамлекет үчүн артыкчылыктар аттракциондордогу авариялардан жаракат алуунун жалпы деңгээлин, жаракат алуунун, анын ичинде балдардын жаракат алуусунун деңгээлин төмөндөтүү болот, бул жабыр тарткан адамдардын эмгекке жарамдуулугун жоготкондугу үчүн жана аларды багуу боюнча төлөмдөрдүн азайышына алып келет. Бул көрсөткүчтөр өлкөнүн экономикасына оң таасирин тийгизет, инвестициялык климатты жакшыртууга өбөлгө түзөт.

Кабарламага төмөнкүлөр тиркелет:

1. Коомдук консультациялардын катышуучулары үчүн суроолордун тизмеси:

- аталган маселелер туура болуп саналыбы, жөнгө салууну өзгөртүү жолу менен чечүүнү талап кылабы;

- көрсөтүлгөн максат жетүү үчүн маанилүү, негиздүүбү;

- көйгөйлөрдү чечүүнүн сунушталган ыкмасы (жөнгө салуу) эң артыкчылыктуубу;

- сунушталган жөнгө салуу кабыл алынган учурда кандай пайдалар жана артыкчылыктар болушу мүмкүн;

- сунушталган жөнгө салуу кабыл алынган учурда кандай тобокелдиктер жана терс кесепеттер болушу мүмкүн;

- көйгөйлөрдү чечүүнүн натыйжалуу альтернативдүү жолдору барбы;

- сунушталган жөнгө салуу боюнча жалпы пикир.

Суроолордун тизмеси кеңейтилиши мүмкүн.

2. Сунушталган жөнгө салууну киргизүү зарылдыгын баалоого мүмкүндүк берген башка маалыматтар:

Евразия экономикалык биримдигинин “Аттракциондордун коопсуздугу жөнүндө” Техникалык регламентинде жана ГОСТ 33807-2016 “Аттракциондордун коопсуздугу” мамлекеттер аралык стандартында камтылган улуттук мыйзамдарга шилтеме ченемдерин иштеп чыгуу зарылдыгы.

Кабарламанынын маалыматын талкулоо үчүн байланыштар жана мөөнөттөр:

|  |  |
| --- | --- |
| Сунуштар кабыл алынат: |  |
| - электрондук почта боюнча | [ildar\_vaz13@mail.ru](mailto:ildar_vaz13@mail.ru) |
| - почта дареги боюнча | Бишкек шаары, Эркиндик бульвары 2 |
| Сунуштарды кабыл алуу мөөнөтү | 2023-жылдын 10-июлу |
| Иштеп чыгуучу органдын расмий сайтына сунуштардын жана жооптордун Реестрин жайгаштыруунун мөөнөтү | (күнү, айы, жыл) |